cyanic-selkie/wikianc huggingface dataset:
Ίνφιρτελ
Ιστορία
Ακολουθώντας τον Πόλεμο της Βαυαρικής Διαδοχής και τη Συμφωνία του Τέσεν, το 1779 η περιοχή παραχωρήθηκε στην Αυστρία. Κατά τη διάρκεια των Ναπολεόντειων Πολέμων η περιοχή επεστράφη στη Βαυαρία, σύμφωνα με τη Συνθήκη του Σενμπρούν το 1809, αλλά σύμφωνα με το Συνέδριο της Βιέννης επεστράφη στην Αυστρία το 1816. μικρογραφία|400x400εσ|Ηλιοβασίλεμα στο Μπουργκκίρχεν
Δημογραφία
Σήμερα το Ίνφιρτελ κατοικείται από περίπου 215.000 άτομα. Οι βαυαρικές ρίζες της περιοχής επηρεάζουν την τοπική γερμανική διάλεκτο, τα Ινφιρτλερικά (Innviertlerisch), μια δυτική Μεσοβαυαρική διάλεκτο, παρόμοια με αυτές που ομιλούνται στην Κάτω Βαυαρία.
Παραπομπές
Κατηγορία:Γεωγραφία της Αυστρίας
Κύπελλο Ελλάδας πετοσφαίρισης ανδρών 2012-2013
Το Κύπελλο Ελλάδας πετοσφαίρισης ανδρών για την περίοδο 2012−13 ήταν η 26η διοργάνωση στην ιστορία του θεσμού, και διοργανώθηκε από την ΕΟΠΕ. Δικαίωμα συμμετοχής από αυτήν την περίοδο είχαν όλες οι ομάδες ανεξαρτήτως της κατηγορίας που αγωνίζονταν. Συνολικά δήλωσαν συμμετοχή 92 ομάδες από όλη την Ελλάδα. Κυπελλούχος αναδείχθηκε ο Ολυμπιακός Πειραιώς για 13η φορά στην ιστορία του. Πολυτιμότερος Παίκτης (MVP) αναδείχθηκε ο Μπόγιαν Γιορντάνοφ.
Α' φάση
Στην πρώτη φάση μετείχαν οι ομάδες των τοπικών ενώσεων. Στους αγώνες της Α' φάσης πήραν μέρος συνολικά πενήντα επτά ομάδες. Οι αγώνες των κυπέλλων των τοπικών ενώσεων λειτούργησαν και ως αγώνες πρόκρισης στη δεύτερη φάση του Κυπέλλου Ελλάδας. Από κάθε ένωση την πρόκριση πήραν οι δύο φιναλιστ του τοπικού Κυπέλλου. Λόγω της συμμετοχής μόνο μίας ομάδας στην ΕΣΠΕ Θράκης-Αν. Μακεδονίας, την πρόκριση στη Β' φάση πήραν 19 ομάδες, αντί 20 όπως προέβλεπε η προκήρυξη.
Β' φάση
Στη δεύτερη φάση αγωνίστηκαν οι 19 ομάδες που προκρίθηκαν από την πρώτη φάση καθώς και οι 23 ομάδες που δήλωσαν συμμετοχή από την Α2 Εθνική κατηγορία 2012-13. Στην 1η αγωνιστική οι ομάδες χωρίστηκαν σε τομείς, για να αποφευχθούν οι μεγάλες μετακινήσεις, ενώ η κλήρωση των επόμενων αγωνιστικών έγινε επίσης με γεωγραφικά κριτήρια. Στην τρίτη φάση προκρίθηκαν τέσσερις ομάδες.
Γ' φάση
Στην τρίτη φάση μετείχαν οι τέσσερις ομάδες που προκρίθηκαν από τη δεύτερη φάση καθώς και οι δώδεκα ομάδες της Volleyleague 2012-13.
Τελική φάση
Η τελική φάση (φάιναλ-4) διεξήχθη το διήμερο 23 και 24 Μαρτίου στο Ρέθυμνο στο γυμναστήριο «Μελίνα Μερκούρη» και μεταδόθηκε τηλεοπτικά από το συνδρομητικό κανάλι Novasports.
Ημιτελικοί
Οι ημιτελικοί διεξήχθησαν στις 23 Μαρτίου. Ο πρώτος ημιτελικός (Ολυμπιακός - Παμβοχαϊκός) ξεκίνησε στις 17.00΄ ώρα Ελλάδος με διαιτητές τους Γεωργουλέα και Αγγελίδη. Ο δεύτερος ημιτελικός (Φοίνικας - Ηρακλής) ξεκίνησε στις 19.30΄ με διαιτητές τους Δεληκωστίδη και Καραμπέτσο.
Στον τελικό προκρίθηκαν ο Ολυμπιακός Πειραιώς και ο Φοίνικας Σύρου.
Εξωτερικοί σύνδεσμοι - Πηγές
2012 2013 Κυπελλο Ελλαδας Πετοσφαιρισης Ανδρων 2012 2013 Κυπελλο Ελλαδας Πετοσφαιρισης Ανδρων 2012 2013
Ιεροκλής της Αλεξάνδρειας
Ο Ιεροκλής της Αλεξάνδρειας (αρχ. ελλην. Ἱεροκλῆς ὁ Ἀλεξάνδρειος) ήταν Έλληνας Νεοπλατωνικός φιλόσοφος. Δίδαξε στην Αλεξάνδρεια από το 420 μέχρι και το 450 μ.Χ. Ήταν μαθητής του Νεοπλατωνικού Πλούταρχου και δάσκαλος του Αινεία από τη Γάζα και του Θεοσεβίου.
Οι θεωρίες του είναι βασισμένες στον πλατωνισμό, ενώ έχει κι εμφανείς επιρροές από τον Αριστοτέλη, τους στωικούς και το χριστιανισμό. Μεγάλο του σύγγραμμα θεωρείται το « περὶ προνοίας καὶ εἱμαρμένης καὶ τῆς τοῦ ἐφ´ ἡμῖν πρὸς τὴν θείαν ἡγεμονίαν συντάξεως». Στο οποίο προσπαθεί, να συμβιβάσει τις αντιφάσεις που είχαν, κατ' άλλους, ο Πλάτωνας και ο Αριστοτέλης. Αν και δεν αναφέρει τους χριστιανούς ούτε μια φορά στα συγγράματά του, έχει θεωρηθεί πως τα γραπτά του αποτελούν μια προσπάθεια να εναρμονιστεί η αρχαία φιλοσοφία, και συγκεκριμένα ο νεοπλατωνισμός, με τη χριστιανική σκέψη που θα είχε συναντήσει στην Κωνσταντινούπολη της εποχής του. Έγραψε επίσης, υπομνήματα στον Γοργία και στα Χρυσά Έπη του Πυθαγόρα.
Όταν ο Ιεροκλής επισκέφθηκε το Βυζάντιο, οι χριστιανοί τον μαστίγωσαν, επειδή αρνήθηκε να αποκηρύξει τις ειδωλολατρικές του θεωρίες.
Μεταξύ των ψυχικών δυνάμεων (λογικό, θυμικό, επιθυμητό), θεωρεί αθάνατο μόνο το λογικό και βάσει τις θεωρίες του νεοπλατωνισμού, διακρίνει τρεις κατηγορίες των ονομάτων: θεούς, δαίμονες και ανθρώπους. Στην περίπτωση της ηθικής, την αρετή θεωρεί το ύψιστο εφόδιο για την προσέγγιση της αλήθειας.
Πηγές
Κατηγορία:Νεοπλατωνικοί φιλόσοφοι Κατηγορία:Έλληνες της Αιγύπτου Κατηγορία:Βυζαντινοί του 5ου αιώνα
Μούρινο
Το Μούρινο (σερβικά κυριλλικά: Мурино) είναι χωριό στο βορειοανατολικό Μαυροβούνιο, εντός του δήμου του Πλαβ. Σύμφωνα με τα στοιχεία της απογραφής του 2003, ο πληθυσμός του ανέρχεται στους 545 κατοίκους. Στις 30 Απριλίου του 1999 η τοπική μικρή γέφυρα του Μούρινο υπήρξε στόχος αεροπορικής επιδρομής των δυνάμεων του ΝΑΤΟ με αποτέλεσμα να σκοτωθούν έξι κάτοικοι του οικισμού, ανάμεσά τους και τρία ανήλικα παιδιά.
Παραπομπές
Κατηγορία:Χωριά του Μαυροβουνίου Κατηγορία:Οικισμοί του Πλαβ
Κόνραντ Χίλτον
Ο Κόνραντ Νίκολσον Χίλτον (Conrad Nicholson Hilton, 25 Δεκεμβρίου 1887 – 3 Ιανουαρίου 1979) ήταν Αμερικανός ξενοδόχος.
Βιογραφία
Γεννήθηκε Χριστούγεννα του 1887 στο Σαν Αντόνιο του Νέου Μεξικού. Πατέρας του ήταν ο Νορβηγός Άουγκουστ Χάλβορσεν, επονομαζόμενος «Γκας», μητέρα του η Μάρυ Γκενεβίβε Λάουφερσβαϊλερ γερμανικής καταγωγής. Ο Άουγκουστ Χάλβορεν αποδήμησε στις ΗΠΑ το 1870 και άλλαξε το όνομά του σε Χίλτον. Ο μικρός Κόνραντ πήγε σχολείο και έγινε πολιτικός εκπρόσωπος της πόλης του στο Νέο Μεξικό.
Ξεκίνησε την καριέρα του το 1919 με την αγορά του ξενοδοχείου Mobley στο Σίσκο του Τέξας. Ακολούθησε η κατασκευή του ξενοδοχείου Dallas Hilton που γιόρτασε τα εγκαίνιά του στις 2 Αυγούστου 1925. Το 1946 ίδρυσε την παγκόσμια εταιρεία Hilton Hotel Corporation.
Απεβίωσε στις 3 Ιανουαρίου 1979 στην Σάντα Μόνικα της Καλιφόρνια.
Εξωτερικοί σύνδεσμοι
Κατηγορία:Αμερικανοί ξενοδόχοι
Φώτα των Χριστουγέννων
thumb|250px|Φώτα χριστουγεννιάτικα σε δέντρα. thumb|250px|Λαμπάκι από χριστουγεννιάτικα φώτα. Τα χριστουγεννιάτικα φώτα είναι μια εθιμοτυπική διακόσμηση που στολίζει το χριστουγεννιάτικο δέντρο, αλλά και γενικότερα τα σπίτια και τους κήπους από 1 - 2 μήνες πριν τα Χριστούγεννα και μέχρι τα Θεοφάνια.
Διατίθενται σε διάφορα μεγέθη και χρώματα, ενώ μπορεί να προορίζονται για χρήση σε εσωτερικούς και εξωτερικούς χώρους. Τα λαμπάκια που προορίζονται για χρήση σε εσωτερικούς χώρους είναι ειδικής ευρεσιτεχνίας και έχουν την ιδιότητα όταν καίγονται να βραχυκυκλώνουν έτσι ώστε να μη διακόπτεται η ροή του ρεύματος.
Ιστορική εξέλιξη
Το πρώτο χριστουγεννιάτικο δέντρο που στολίστηκε με ηλεκτρικά φωτάκια, ήταν εφεύρεση του Edward H. Johnson, που ήταν συνεργάτης του Τόμας Έντισον.
Πηγές
Κατηγορία:Χριστούγεννα Κατηγορία:Διακόσμηση
Mercedes-Benz W126
Το Mercedes-Benz W126 (S-Class W126) ήταν ένα μεγάλο πολυτελές αυτοκίνητο της κατηγορίας F, που παρήχθη από τη γερμανική αυτοκινητοβιομηχανία Mercedes-Benz, από τον Δεκέμβριο του 1979 έως τον Ιούνιο του 1994. Το μοντέλο ήταν διαθέσιμο με μια μεγάλη παλέτα κινητήρων, κυρίως βενζίνης, αλλά και πετρελαίου, με χωρητικότητες από 2.6 έως 5.6 λίτρα και ιπποδυνάμεις από 156 έως 300 ίππους. Αντικατέστησε το Mercedes-Benz W116, που ήταν και η πρώτη γενιά που είχε εισάγει επίσημα την ονομασία S-Class, και αντικαταστάθηκε τον Απρίλιο του 1991 από το Mercedes-Benz W140.
Βασικά στοιχεία
Αρχικά παρουσιάστηκε σε έκδοση σεντάν, τον Σεπτέμβριο του 1979, στο Σαλόνι Αυτοκινήτου της Φρανκφούρτης, και μπήκε σε μαζική παραγωγή τον Δεκέμβριο. Τον Σεπτέμβριο του 1981 εισήχθη στην παραγωγή και μια 2-πορτη έκδοση coupé, τύπου grand tourer, γνωστή ως Mercedes-Benz C126, που είχε μάλιστα πληρέστερο εξοπλισμό από την εκδοχή sedan. Και οι δύο εκδοχές είχαν κορυφαίο για την εποχή τους αεροδυναμικό συντελεστή Cd, που ήταν μόλις 0,36 για το sedan και 0,34 για το coupé, ενώ ήταν και μια τεράστια βελτίωση αεροδυναμικής ως προς το Cd 0,41 του προκατόχου Mercedes-Benz W116.
Η παραγωγή τους στη Γερμανία έληξε τον Απρίλιο του 1992 για το σεντάν W126 και τον Οκτώβριο του 1991 για το κουπέ C126. Η 4-πορτη έκδοση εκδοχή σεντάν αντικαταστάθηκε τον Απρίλιο του 1991 από το Mercedes-Benz W140, ενώ η 2-πορτη εκδοχή κουπέ αντικαταστάθηκε τον Οκτώβριο του 1992 από την 2-πορτη εκδοχή κουπέ C140, αν και ένα «δορυφορικό» εργοστάσιο στη Νότια Αφρική της κοινοπραξίας Mercedes-Benz South Africa Ltd. (MBSA) συνέχισε την παραγωγή του W126 σεντάν σε λίγα αντίτυπα έως τον Ιούνιο του 1994.
Το W126 εξακολουθεί να αποτελεί έως και σήμερα το μακροβιότερο και το πιο επιτυχημένο εμπορικά μοντέλο της Mercedes-Benz στην κατηγορία των μεγάλων πολυτελών αυτοκινήτων, της γνωστής ως κατηγορίας F, με συνολικές πωλήσεις που έφτασαν τα 892.123 αντίτυπα: 818.063 sedan και 74.060 coupé. Παράλληλα, υπήρξε και θεωρείται ακόμα και σήμερα ως εξαιρετικά καινοτόμο και πρωτοποριακό στον τομέα της ενεργητικής και παθητικής ασφάλειας για τα τότε δεδομένα.
Επιπλέον, το W126 έχει μείνει στην ιστορία με τη φήμη ενός εξαιρετικά αξιόπιστου αυτοκινήτου. Αυτό επιβεβαιώνεται από τον μεγάλο αριθμό αντιτύπων που κυκλοφορούν ακόμα και σήμερα, μερικά από τα οποία έχουν διανύσει πολλές εκατοντάδες χιλιάδες χιλιόμετρα, ενώ σε πολλά αναπτυσσόμενα κράτη παγκοσμίως χρησιμοποιείται ακόμα και τώρα ως ταξί, αν και όχι τόσο συχνά όσο τα μεσαία Mercedes-Benz W123 και Mercedes-Benz W124, λόγω του υψηλότερου κόστους συντήρησης του W126.
Ενεργητική και παθητική ασφάλεια
To W126 κατάφερε να ανεβάσει πολύ ψηλά τον πήχη για τους άλλους κατασκευαστές των αντίστοιχων αυτοκινήτων, καθιερώνοντας πρωτοποριακά τότε στάνταρ στην ενεργητική και παθητική ασφάλεια. Συγκεκριμένα, από την εισαγωγή του προσέφερε έξτρα Σύστημα Αντιμπλοκαρίσματος Τροχών (ABS). Το ABS έγινε στάνταρ από το 1981 στα 500 SEL και 500 SEC, ενώ από το 1986 σε όλες τις εκδόσεις.
Στο Σαλόνι Αυτοκινήτου της Γενεύης του 1981, που έλαβε χώρα από τις 5 έως τις 15 Μαρτίου 1981, η Mercedes-Benz παρουσίασε την τεχνολογία του αερόσακου οδηγού (αν και είχε κατοχυρώσει την πατέντα ήδη από το 1971, αλλά μόλις μετά από 10 χρόνια εξαντλητικών δοκιμών αισθάνθηκε ότι ήταν επαρκώς ώριμη για να την εισάγει στην παραγωγή) και τον εισήγαγε για πρώτη φορά τον Ιούλιο του 1981 στην αγορά της Γερμανίας προαιρετικά, με έξτρα χρέωση 1.525,50 γερμανικά μάρκα, μαζί με πυροτεχνικούς προεντατήρες και σύστημα περιορισμού δύναμης για τις μπροστινές ζώνες ασφαλείας. Κατά το πρώτο έτος που προσφέρθηκε ο αερόσακος, το 1981, συνολικά 2.636 αγοραστές της S-Class παρήγγειλαν αυτή την νέα πατέντα ασφαλείας. Μέσα στο 1983, ο αερόσακος οδηγού στην W126 άρχισε να προσφέρεται και σε άλλα κράτη, ενώ το 1985 έγινε στάνταρ στις κορυφαίες εκδόσεις 500 SEL, 500 SEC, 560 SEL και 560 SEC. thumb|left|Οι αχανείς πίσω χώροι του προηγούμενου W126 500 SEL με το λευκό / ανοιχτό γκρι δερμάτινο σαλόνι.
Μέσα στο 1986, εισήγαγε στάνταρ ή έξτρα, ανάλογα με την έκδοση και τη χώρα, Σύστημα Ελέγχου Πρόσφυσης (traction control system). Στο Σαλόνι Αυτοκινήτου της Φρανκφούρτης του 1987, που διήρκησε από τις 10 έως τις 20 Σεπτεμβρίου 1987, παρουσίασε για πρώτη φορά και αερόσακο συνοδηγού στο ίδιο μοντέλο, ο οποίος μπήκε από τον Δεκέμβριο του 1987 σε μαζική παραγωγή και άρχισε να διατίθεται από τον Φεβρουάριο του 1988 (εξ αρχής μόνο αν είχε παραγγελθεί και ο αερόσακος οδηγού - ποτέ από μόνος του). Με την τότε ισοτιμία, ο αερόσακος οδηγού στη Γερμανία χρεωνόταν έξτρα 2.348,40 γερμανικά μάρκα, ενώ ο αερόσακος συνοδηγού χρεωνόταν έξτρα 4.617 γερμανικά μάρκα. Ο αερόσακος οδηγού στο W126 είχε όγκο 60 λίτρα και αυτός του συνοδηγού είχε όγκο 170 λίτρα, λόγω της πολύ μεγαλύτερης απόστασης του συνοδηγού από το ταμπλό, αναλογικά με την απόσταση του οδηγού από το τιμόνι.
Πρακτικώς όμως, λόγω του εξαιρετικά υψηλού κόστους για τα δεδομένα της δεκαετίας του 1980, λίγα W126 παραγγέλθηκαν τότε με αερόσακο οδηγού (με εξαίρεση τις κορυφαίες εκδόσεις, όπου ήταν στάνταρ) και ελάχιστα με 2 αερόσακους, ενώ σε αρκετά κράτη μάλιστα, ιδίως σε δεξιοτίμονες χώρες, δεν ήταν ποτέ διαθέσιμοι στο μοντέλο αυτό. Για πρώτη φορά, ο αερόσακος συνοδηγού έγινε στάνταρ στα αριστεροτίμονα κράτη το καλοκαίρι του 1988 (έναρξη της σεζόν του 1989) στις κορυφαίες εκδόσεις 560 SEL και 560 SEC, ενώ από τη σεζόν του 1991 σε όλες.
Ονοματολογία
thumb|right|Mercedes W126 280 S χωρίς καθρέφτη συνοδηγού.
Οι αριθμοί αντιστοιχούσαν στον κυβισμό του κάθε μοντέλου, ενώ τα γράμματα στο είδος του κινητήρα και τον τύπο του αμαξώματος:
1979 - 1985
Παρακάτω παρουσιάζονται οι εκδόσεις σεντάν του Mercedes W126. Καθίσταται αντιληπτό ότι η βασική έκδοση 280 S χωρίς το τελικό E (Einspritzung) ήταν η μοναδική (ανάμεσα σε όλα τα σεντάν και κουπέ) που έφερε καρμπυρατέρ αντί για ηλεκτρονική έγχυση / ψεκασμό καυσίμου (fuel injection), ενώ ήταν επίσης και η μοναδική έκδοση που δεν είχε στάνταρ στροφόμετρο και τα πρώτα χρόνια μάλιστα ήταν και η μοναδική που δεν είχε ούτε στάνταρ εξωτερικό καθρέφτη συνοδηγού.
Γενικότερα, ωστόσο, τα πρώτα χρόνια συνήθως το δερμάτινο σαλόνι, ο κλιματισμός, τα ηλεκτρικά παράθυρα και το κεντρικό κλείδωμα στα σεντάν, έπρεπε να πληρωθούν με επιπλέον χρέωση. Μόνο το κορυφαίο μοντέλο 500 SEL είχε εξ αρχής δερμάτινα καθίσματα, 4 ηλεκτρικά παράθυρα και κεντρικό κλείδωμα ως στάνταρ, ενώ σύντομα και κλιματισμό. Μέχρι τη λήξη της περιόδου κατασκευής, ο βασικός εξοπλισμός αναβαθμιζόταν συνεχώς, με αποτέλεσμα τα οχήματα των τελευταίων ετών κατασκευής να έχουν σχετικά καλό εξοπλισμό για τα στάνταρ της τότε εποχής.
Κουπέ
Η έκδοση κουπέ του Mercedes W126 ήταν γνωστή ως Mercedes C126 και ήταν εξαίρεση σε ότι προαναφέρθηκε σχετικά με τον εξοπλισμό. Ήδη από την έναρξη της παραγωγής, τα C126 ήταν πολύ καλύτερα εξοπλισμένα από τα σεντάν. Μεταξύ άλλων, τα δερμάτινα καθίσματα και τα ηλεκτρικά παράθυρα ήταν μέρος του βασικού εξοπλισμού. Ωστόσο, τα κουπέ θα μπορούσαν επίσης να αναβαθμιστούν σημαντικά με ειδικό εξοπλισμό.
Διαστάσεις
Το W126 S-Class είχε τις εξής διαστάσεις:
Παραγωγή
thumb|right|Mercedes-Benz W126 560 SEL (μπροστά) και C126 500 SEC (πίσω). thumb|right|Mercedes-Benz C126 / μπροστά. thumb|right|Mercedes-Benz C126 / πίσω.
Οι χρονολογίες δίνονται σε ημερολογιακά έτη και όχι σε σεζόν (model years).
Κουπέ
thumb|right|Το σαλόνι ενός Mercedes-Benz C126 420 SEC του 1989 (χωρίς αερόσακο) με τα δημοφιλή τότε κόκκινα δερμάτινα καθίσματα.
Βιβλιογραφία
thumb|right|Η κεντρική κονσόλα στο σαλόνι ενός Mercedes-Benz W126 420 SEL με λευκά δερμάτινα καθίσματα. thumb|right|6-πορτη έκδοση του Mercedes-Benz W126. thumb|right|Mercedes-Benz W126 300 SD του 1981 - 1985 στη [[Νέα Υόρκη. Η 300 SD ήταν η 5-κύλινδρη turbodiesel έκδοση. Αντικαταστάθηκε από την 6-κύλινδρη turbodiesel 300 SDL την σεζόν του 1986.]]
Εξωτερικοί σύνδεσμοι
W126 Κατηγορία:Αυτοκίνητα πολυτελείας Κατηγορία:Γερμανικά αυτοκίνητα
Κόρκα
μικρογραφία|Ο Κόρκα στην πόλη Νόβο Μέστο Ο Κόρκα (σλοβένικα : Krka, γερμανικά: Gurk, λατινικά : Corcoras) είναι ποταμός της νοτιοανατολικής Σλοβενίας στην περιοχή της κάτω Καρνιόλας ένας από τους παραποτάμους του Σάβου. Με μήκος 95 χλμ (59 μίλια), είναι το δεύτερο μακρύτερο ποτάμι που ρέει στο σύνολό του στη Σλοβενία μετά τον Σαβίνια.
Οι πηγές του βρίσκονται στο Γκράντιτσεκ κοντά στο χωριό Κόρκα περίπου 10 χλμ. (6 μίλια) νοτιοδυτικά της Ιβάντσα Γκορίτσα και περίπου 25 χιλιόμετρα (16 μίλια) νοτιοανατολικά της Λιουμπλιάνα. Ρέει νοτιοανατολικά και περνάει από την πόλη Ζούζεμπεργκ, την Ντολενίσκε Τόπλιτς, την πόλη της Νόβο Μέστο κι εκβάλει στον Σάβα κοντά στο Μπρεζίτσε κοντά στα κροατικά σύνορα. Μεγαλύτερος παραπόταμος του είναι ο Πρέτσνα.
Εξωτερικοί σύνδεσμοι
Κατηγορία:Ποταμοί της Σλοβενίας Κατηγορία:Παραπόταμοι του Σάβου
Ουίλιαμ Κόνραντ
Ο Ουίλιαμ Κόνραντ (William Conrad, Λούισβιλ, Κεντάκι, 27 Σεπτεμβρίου 1920 - 11 Φεβρουαρίου 1994) ήταν Αμερικανός ηθοποιός, περισσότερο γνωστός για τον πρωταγωνιστικό του ρόλο στη δημοφιλή τηλεοπτική σειρά CANNON (1971-1976), όπου υποδυόταν έναν υπέρβαρο αλλά ευκίνητο και αποτελεσματικό ιδιωτικό αστυνομικό, ονόματι Φρανκ Κάνον. Ξεκίνησε τη σταδιοδρομία του σαν ηθοποιός από πολύ νέος, στη ραδιοφωνική εκπομπή "Gunsboke", η οποία ακολούθως μεταφέρθηκε στην τηλεόραση. Υπήρξε αφηγητής των σειρών "Φυγάς" και "Εισβολείς", όπως και του εξαιρετικού ντοκυμαντέρ "Ο άγριος, άγριος κόσμος των ζώων", το οποίο τον ενέπνεε, καθότι ήταν και ο ίδιος φιλόζωος. Από το 1987 έως το 1992 ήταν ο βασικός πρωταγωνιστής στην τηλεοπτική παραγωγή "Ο Τζέικ και ο άλλος", όπου ερμήνευε το χαρακτήρα του δικαστή Τζέισον Μακέιμπ.
Πηγές
Κατηγορία:Αμερικανοί άνδρες ηθοποιοί κινηματογράφου Κατηγορία:Αμερικανοί άνδρες ηθοποιοί τηλεόρασης Κατηγορία:Αμερικανοί άνδρες ηθοποιοί ραδιοφώνου Κατηγορία:Αμερικανοί άνδρες ηθοποιοί φωνής
Εκπομπή ΑΜ
250px|right|thumb|Παλμογραφική εικόνα AM διαμόρφωσης Η εκπομπή AM είναι η ραδιοφωνική εκπομπή που χρησιμοποιεί διαμόρφωση κατά πλάτος (στα αγγλικά Amplitude Modulation), εξου και τα αρχικά.
Ιστορία
Τα AM ήταν ο κυρίαρχος τρόπος εκπομπής κατά τα πρώτα ογδόντα χρόνια του 20ού αιώνα και παραμένει σε ευρεία χρήση και κατά τον 21ο. Οι σταθμοί που εκπέμπουν στα AM παγκοσμίως αριθμούνται σε 16.265.
Περιοχές συχνοτήτων
250px|right|thumb|Φασματική εικόνα AM διαμόρφωσης ακουστικού σήματος σταθερής συχνότητας Η εκπομπή με διαμόρφωση κατά πλάτος γίνεται σε διάφορες περιοχές συχνοτήτων (μπάντες).
Κατηγορία:Ραδιοφωνική τεχνολογία
653 Βερενίκη
Η Βερενίκη (Berenike) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,18. Ανακαλύφθηκε το 1907 από τον Αμερικανό αστρονόμο Τζόελ Χάστινγκς Μέτκαλφ, που παρατηρούσε από το Τάουντον της Μασαχουσέτης, και πήρε το όνομά της από τη Βερενίκη Β' της Αιγύπτου, από την οποία ονομάσθηκε και ο αστερισμός Κόμη Βερενίκης.
Φυσικά χαρακτηριστικά
Η μέση διάμετρος της Βερενίκης εκτιμάται σε 39,22 ± 2,4 χιλιόμετρα (από δεδομένα του IRAS). Ο φασματικός τύπος της είναι S (λιθώδης), ενώ το άλβεδό της είναι 0,2444 ± 0,034 (από δεδομένα του IRAS). Η Βερενίκη περιστρέφεται γύρω από τον εαυτό της μία φορά κάθε 12 ώρες και 29 λεπτά.
Εξωτερικοί σύνδεσμοι
Βερενικη
Σύνδρομο Ντρέσλερ
Το σύνδρομο Ντρέσλερ (αγγλ. syndrome Dressler), ή αλλιώς σύνδρομο μετά από περικαρδιοτομή, είναι μια εμπύρετη νόσος που επισυμβαίνει ως δευτερογενής μορφή περικαρδίτιδας η οποία εμφανίζεται μετά από τραυματισμό στην καρδιά ή στο περικάρδιο δηλ. την εξωτερική επένδυση της καρδιάς. Το σύνδρομο αυτό είναι επίσης γνωστό ως σύνδρομο μεταμυοκαρδιακού εμφράγματος και ο όρος μερικές φορές χρησιμοποιείται και για αναφορά στην περικαρδίτιδα μετά την περικαρδιοτομή.
Χαρακτηρίστηκε έτσι για πρώτη φορά το 1956 από τον γιατρό Γουϊλιαμ Ντρέσλερ και έλαβε το όνομά του.
Γενικά
Το σύνδρομο στατιστικά παρουσιάζεται περίπου στο 7% των εμφραγμάτων του μυοκαρδίου, αλλά και σε περιπτώσεις διαδερμικής στεφανιαίας επέμβασης, αν και πιο σπάνια.
Το σύνδρομο συνδέεται άμεσα με πυρετό, πλευριτικό πόνο, περικαρδίτιδα ή περικαρδιακή συλλογή. Ουσιαστικά είναι μια φλεγμονώδη αντίδραση που προσβάλλει τους υμένες που περιβάλλουν την καρδιά και τους πνεύμονες, δηλαδή το περικάρδιο και τον υπεζωκότα. Συμβαίνει κυρίως σε ασθενείς που υποβάλλονται σε επεμβάσεις της καρδιάς. Τα συμπτώματα τείνουν να εμφανίζονται 2 ή 3 εβδομάδες μετά το έμφραγμα του μυοκαρδίου, αλλά μπορεί επίσης να καθυστερήσουν μερικούς μήνες. Τείνει να υποχωρήσει σε λίγες μέρες και πολύ σπάνια οδηγεί σε καρδιακό επιπωματισμό. Η αυξημένη ESR (ταχύτητα καθιζήσεως ερυθρών) είναι ένα αντικειμενικά επιβεβαιωτικό εργαστηριακό εύρημα.
Αίτια
Θεωρείται ότι προκύπτει από μια αυτοάνοση φλεγμονώδη αντίδραση στα μυοκαρδιακά νεογόνα. Μια παρόμοια περικαρδίτιδα μπορεί να συσχετιστεί με οποιαδήποτε περικαρδιοτομία ή τραύμα στο περικάρδιο, ή με κάποια καρδιοχειρουργική επέμβαση.
Διάγνωση
Το σύνδρομο Ντρέσλερ διαφοροποιείται από την πνευμονική εμβολή, μια άλλη αναγνωρίσιμη αιτία του πλευριτικού (και μη πλευριτικού) πόνου στο στήθος σε άτομα που έχουν υποβληθεί σε χειρουργικές επεμβάσεις.
Αγωγές
Το σύνδρομο αντιμετωπίζεται καλύτερα με ασπιρίνη, σε υψηλές δόσεις. Σε ορισμένες ανθεκτικές περιπτώσεις, τα κορτικοστεροειδή μπορούν να χρησιμοποιηθούν αλλά αποφεύγονται τον πρώτο μήνα λόγω υψηλής συχνότητας για μία εξασθενημένη κοιλιακή επούλωση που οδηγεί σε αυξημένο ρυθμό ρήξης της κοιλίας.
Άλλα φάρμακα ΜΣΑΦ, αν και κάποτε χρησιμοποιήθηκαν για τη θεραπεία του συνδρόμου αυτού, εφαρμόζονται λιγότερο -σήμερα πρέπει να αποφεύγονται για ασθενείς με ισχαιμική καρδιακή νόσο-.
Ειδικότερα, η δραστική ουσία ινδομεθακίνη δύναται να αναστέλλει την απόθεση νέου κολλαγόνου, μειώνοντας έτσι τη διαδικασία επούλωσης για την περιοχή του εμφράγματος. Η ηπαρίνη πρέπει να αποφεύγεται επειδή μπορεί να οδηγήσει σε αιμορραγία στον περικαρδιακό σάκο, οδηγώντας σε ταμπόν.
Παραπομπές
Κατηγορία:Σύνδρομα που επηρεάζουν την καρδιά
Ματθαίος Γαλατιανός
Ο Ματθαίος Γαλατιανός ήταν Κύπριος ιερομόναχος που έζησε μεταξύ 16ου και 17ου αιώνα.
Βίος
Σχετικά με τη ζωή του Ματθαίου Γαλατιανού δεν έχουμε πολλές πληροφορίες. Βρέθηκε στα 1603 στη Βενετία όπου επιμελήθηκε την έκδοση του Μηναίου του Ιανουαρίου Διετέλεσε στα 1602 ηγούμενος της Μονής Αγίου Ιωάννου του Πίπη
Πηγές
Γαλατιανός Ματθαίος
Μακεδονία Παλλάς
Το Μακεδονία Παλλάς είναι ξενοδοχείο πέντε αστέρων στη Θεσσαλονίκη. Βρίσκεται στην Λεωφόρο Μεγάλου Αλεξάνδρου 2, στην περιοχή της Αγίας Τριάδας Φαλήρου, σε απόσταση 969 μέτρων από τον Λευκό Πύργο. Το ξενοδοχείο ανήκει στον επιχειρηματία Ιβάν Σαββίδη.
Το ξενοδοχείο διαθέτει 276 δωμάτια και σουίτες. Τα καταλύματα είναι διακοσμημένα σε κλασικό στιλ και έχουν μπαλκόνι με θέα στην πόλη ή στη θάλασσα. Οι σουίτες έχουν ξεχωριστό σχεδιασμό. Παρέχονται επίσης δωμάτια που επικοινωνούν (εσωτερικά).
Ακόμη, το ξενοδοχείο διαθέτει δύο εστιατόρια, αίθουσες συσκέψεων και συνεδριακές εγκαταστάσεις, κατάστημα με είδη δώρων και κοσμήματα, γυμναστήριο, δωρεάν υπαίθριος χώρος στάθμευσης και φυλασσόμενος, εσωτερικός χώρος στάθμευσης. Υπάρχει πισίνα και μπαρ πισίνας.
Στο Μακεδονία Παλλάς υπάρχουν ακόμη συνεδριακές αίθουσες και αίθουσες πολλαπλών χρήσεων.
Ιστορία
Το Ταμείο Ασφαλίσεως Προσωπικού ΟΤΕ (ΤΑΠ-ΟΤΕ) αγόρασε το 1960 το οικόπεδο, έκτασης 10000 τ.μ. με την μόνη υποχρέωση να χτιστεί το ξενοδοχείο. Τα εγκαίνια έγιναν στις 26 Οκτωβρίου 1971. Το 2016 το ξενοδοχείο μπήκε σε διαδικασία ανακαίνισης.
Παραπομπές
Κατηγορία:Ξενοδοχεία στην Ελλάδα Κατηγορία:Κτίρια και κατασκευές στη Θεσσαλονίκη
Φυσικό πρόσωπο
Έναρξη
Το "φυσικό πρόσωπο" αρχίζει να υπάρχει από την γέννησή του και παύει με τον θάνατό του. Δυνατόν όμως είναι καίτοι να μην έχει αποδεδειγμένα επέλθει ο θάνατος, κάποιο φυσικό πρόσωπο να θεωρηθεί από το Δίκαιο ως «μή υπάρχον». Τέτοια περίπτωση είναι η αφάνεια. Δηλαδή σε περιπτώσεις που κάποιος άνθρωπος εξαφανισθεί υπό συνθήκες κινδύνου (π.χ. ναυτικό ατύχημα) με μεγάλη πιθανότητα του θανάτου του ή αν από μακρού χρόνου απουσιάζει χωρίς είδηση, μπορεί με δικαστική απόφαση να κηρυχθεί άφαντος, οπότε και ο νόμος τον θεωρεί κατά πλάσμα αποθανόντα.
Ικανότητα δικαίου
Ο κάθε άνθρωπος από τη γέννησή του και ως το θάνατό του έχει ικανότητα Δικαίου, την ικανότητα δηλαδή να είναι υποκείμενο δικαιωμάτων και υποχρεώσεων. Προς την ικανότητα Δικαίου αντιδιαστέλλεται η ικανότητα προς δικαιοπραξία, η ικανότητα δηλαδή να διαθέτει αυτοβούλως τα δικαιώματά του και να αναλαμβάνει αυτοβούλως υποχρεώσεις. Η πλήρης ικανότητα προς δικαιοπραξία αναγνωρίζεται στους ανθρώπους με τη συμπλήρωση του 18ου έτους της ηλικίας τους. Μέχρι το 18ο έτος ο άνθρωπος είναι είτε ανίκανος για δικαιοπραξία είτε περιορισμένα ικανός (μπορεί να διαθέσει ορισμένα δικαιώματα και να αναλάβει ορισμένες υποχρεώσεις). Οι ανίκανοι για δικαιοπραξία μπορούν να εκποιούν δικαιώματα και να αναλαμβάνουν υποχρεώσεις μόνο μέσω του νομίμου αντιπροσώπου τους (συνήθως των γονέων, εκτός αν έχει οριστεί άλλος). Ο περιορισμός της δικαιοπρακτικής ικανότητας στοχεύει στην προστασία των ανηλίκων από την ανάληψη υποχρεώσεων, την έκταση των οποίων δεν είναι σε θέση να συνειδητοποιήσουν. Ενήλικοι μπορεί να είναι ανίκανοι για δικαιοπραξία, αν κηρυχθούν με δικαστική απόφαση σε δικαστική συμπαράσταση. Η κήρυξη σε δικαστική συμπαράσταση γίνεται κυρίως σε περιπτώσεις ψυχικών νόσων που δεν επιτρέπουν στο άτομο να έχει συνείδηση των πράξεών του. Η δικαστική απόφαση οφείλει να ορίζει και το νόμιμο αντιπρόσωπο, το δικαστικό συμπαραστάτη, ο οποίος θα διενεργεί πράξεις στο όνομα του αντιπροσωπευομένου.
Το έμβρυο ως υποκείμενο δικαίου
Το έμβρυο (nasciturus) θεωρείται αναδρομικά υποκείμενο δικαίου, αν γεννηθεί ζωντανό. Η ρύθμιση αυτή έχει σημασία στο Κληρονομικό Δίκαιο: αν έμβρυο οριστεί κληρονόμος με διαθήκη ή εξ αδιαθέτου, κληρονομεί αναδρομικά μόνο αν γεννηθεί ζωντανό (ακόμη κι αν πεθάνει αμέσως μετά τη γέννα).
Μεταβολές
Για κάθε μεταβολή της προσωπικής κατάστασης ενός φυσικού προσώπου (γέννηση, γάμος, υιοθεσία, θάνατος) συντάσσονται ειδικές "πράξεις" που αποσκοπούν την επίσημη βεβαίωση των παραπάνω γεγονότων που ονομάζονται ληξιαρχικές πράξεις οι οποίες καταχωρούνται από ειδικούς υπαλλήλους ληξίαρχους σε ειδικά δημόσια βιβλία που λέγονται ληξιαρχικά. Σε περίπτωση αδυναμίας πρόσβασης στο ληξιαρχείο (π.χ. γέννηση ή θάνατος σε πλοίο «εν πλω» ή στο εξωτερικό) την πράξη αυτή συντάσσει άλλο όργανο με εξουσίες ληξιάρχου (ο Πλοίαρχος, ο Πρόξενος κλπ.).
Δείτε επίσης
Κατηγορία:Αστικό Δίκαιο Κατηγορία:Ναυτικό Δίκαιο
British Motor Holdings
Η British Motor Holdings (BMH - Μπρίτις Μότορ Χόλντινγκς) ήταν μια αυτοκινητοβιομηχανία του Ηνωμένου Βασιλείου που δημιουργήθηκε ως μια προσπάθεια να σταματήσει η καθοδική πορεία της βρετανικής αυτοκινητοβιομηχανίας το 1960.
Ιστορία της ΒΜΗ
Η κυβέρνηση των Εργατικών ανέβηκαν στην εξουσία σε μια περίοδο που η βρετανική βιομηχανία ακολουθούσε καθοδική πορεία. Ήδη η μεγαλύτερη τότε αυτοκινητοβιομηχανία της Βρετανίας και 4η μεγαλύτερη στον κόσμο, η British Motor Corporation (BMC - Μπρίτις Μότορς) αντιμετώπιζε τεράστιες οικονομικές δυσκολίες. Η κυβέρνηση αποφάσισε τότε πως η θεραπεία αυτών των προβλημάτων βρισκόταν σε συγχωνεύσεις με άλλες εταιρείες. Η Chrysler (Κράισλερ) εξαγόραζε τον βρετανικό όμιλο Rootes, η Leyland Motors είχε εξαγοράσει τη Standard Triumph και η Rover είχε ήδη γίνει μια από τις ισχυρότερες αυτοκινητοβιομηχανίες. Ως αποτέλεσμα, η British Motor Corporation αντιμετώπιζε τεράστια προβλήματα και ένα ολοένα και μικρότερο ποσοστό αγοράς. Έτσι, το 1966 η BMC υπέκυψε στις πιέσεις και μαζί με την Pressed Steel Company και την Jaguar δημιούργησε τη British Motor Holdings (BMH). Η εξαγορά της Pressed Steel άνοιξε το κουτί της Πανδώρας στη βρετανική αυτοκινητοβιομηχανία, αφού αυτή η εταιρεία παρήγαγε τα αμαξώματα και τις πλατφόρμες για τα αυτοκίνητα των περισσότερων βρετανικών αυτοκινητοβιομηχανιών, μεταξύ των οποίων της Triumph, της Rover, της MG, της Rolls Royce, της Alvis, κλπ. Έτσι η ΒΜΗ ήξερε πλέον όλα τα μυστικά των ανταγωνιστών της.
Από την οπτική γωνία της Jaguar, η συγχώνευση έγινε διότι ο Sir William Lyons (Σερ Ουίλιαμ Λάιονς), ο διευθύνων σύμβουλος και ιδρυτής της εταιρείας πολύ σύντομα θα αποσυρόταν και δεν είχε διάδοχο για να αναλάβει τα ηνία. Ο μόνος γιος του John Lyons (Τζων Λάιονς) είχε σκοτωθεί σε αυτοκινητιστικό δυστύχημα το 1955 και όλα τα υπόλοιπα μέλη του διοικητικού συμβουλίου είχαν σχεδόν την ηλικία του Sir Lyons.
Φυσικά και η εξαγορά της Pressed Steel έπαιξε το ρόλο της, αφού όλα τα αμαξώματα και οι πλατφόρμες της Jaguar κατασκευάζονταν από αυτήν την εταιρεία, που τώρα ανήκε στη BMC.
Από την οπτική γωνία της BMC, η Jaguar Cars ήταν ελκυστική αφού είχε μεγάλη επιτυχία στην αμερικανική αγορά και ήταν εξαιρετικά κερδοφόρα εκείνη την περίοδο.
Το τέλος της ΒΜΗ
Η BMH δεν άντεξε πολύ διότι το 1968, αντιμετωπίζοντας ακόμη πολλά προβλήματα, συγχωνεύθηκε με την ανθούσα Leyland Motor Corporation (LMC) δημιουργώντας την British Leyland Motor Corporation (BLMC).
Εξωτερικοί Σύνδεσμοι
Κατηγορία:Πρώην αυτοκινητοβιομηχανίες Κατηγορία:Βρετανικές αυτοκινητοβιομηχανίες
Κάλτσα
Η κάλτσα, ή ενδεχομένως οι κάλτσες, δεδομένου ότι συνήθως αποτελούν ζευγάρι, είναι εσώρουχο και φοριούνται στα πόδια. Προστατεύουν το δέρμα από την τριβή με το εσωτερικό του παπουτσιού, ενώ ταυτόχρονα απορροφούν τον ιδρώτα και προφυλάσσουν από το κρύο. Η καθημερινή αλλαγή της κάλτσας είναι θέμα υγιεινής.Επίσης η κάλτσες υπάρχουν σε διαφορετικά χρώματα και σχέδια, έτσι μπορείς να διαλέξεις ότι χρώμα ή σχέδιο θέλεις.
Ιστορική αναδρομή
thumb|right|250px|Πανί που τύλιγαν στα πόδια Πριν τις κάλτσες οι άνθρωποι τύλιγαν τα πόδια τους με δέρματα ή με πανί. Στην αρχαία Ελλάδα του 8ου αιώνα π.Χ. οι αρχαίοι Έλληνες φορούσαν ήδη μάλλινες κάλτσες για να μη κρυώνουν τα πόδια τους. Οι Ρωμαίοι τύλιγαν τα πόδια τους με δέρμα ή ύφασμα. Στην μεσαιωνική Ευρώπη του 5ου αιώνα μ.Χ. οι κάλτσες συμβόλιζαν την αγνότητα, και γι'αυτό τις φόραγαν οι ευσεβείς άνθρωποι, ενώ αργότερα, το 1000 μ.Χ. οι κάλτσες ήταν σύμβολο πλούτου και γι'αυτό τις φορούσαν οι ευγενείς και οι αριστοκράτες. Με την εξέλιξη της υφαντουργίας, και ειδικά με την εφεύρεση της πλεκτικής μηχανής οι κάλτσες έγιναν προσιτές και στο ευρύ κοινό.
Κατηγορία:Τύποι ενδυμάτων Κατηγορία:Εσώρουχα Κατηγορία:Ιστορία της ένδυσης
Διδακτορικό δίπλωμα
Το διδακτορικό δίπλωμα (Αγγλικά: doctorate, σε αρκετές περιπτώσεις αναφερόμενο εν συντομία και ως PhD - Philosophy Doctorate) είναι ένα πτυχίο ανώτατων μεταπτυχιακών σπουδών το οποίο απονέμεται από πανεπιστημιακά ιδρύματα. Σε πολλές χώρες αποτελεί το ανώτατο ακαδημαϊκό πτυχίο που μπορεί να αποκτηθεί. Αποτελεί απαραίτητο εφόδιο στην άσκηση ακαδημαϊκών κυρίως επαγγελμάτων, όπως αυτό του καθηγητή πανεπιστημίου και του ερευνητή, σε πολυποίκιλα επιστημονικά πεδία. Οι κάτοχοι διδακτορικών διπλωμάτων μπορούν επίσης να ακολουθήσουν καριέρα σε κυβερνητικούς και μη οργανισμούς ή στον ιδιωτικό τομέα. Στη Γερμανία αποτελεί προϋπόθεση για να ξεκινήσει κάποιος την Διατριβή για υφηγεσία (Habilitation).
Προϋποθέσεις
Οι προϋποθέσεις για την απόκτηση ενός διδακτορικού διαφέρουν ανά τον κόσμο. Εντούτοις, κάθε υποψήφιος φοιτητής οφείλει να εκπονήσει μια διδακτορική διατριβή που στηρίζεται σε επαρκές ποσό πρωτότυπης ακαδημαϊκής έρευνας και είναι ποιότητας επαρκούς προς δημοσίευση στην επιστημονική κοινότητα. Σε πολλές χώρες ο υποψήφιος πρέπει να υπερασπιστεί την εργασία του μπροστά σε μία επιτροπή από ειδήμονες εξεταστές που ορίζονται από το πανεπιστήμιο. Σε άλλες χώρες η διατριβή εξετάζεται από επιτροπή ειδικών που αποφασίζουν αν είναι άξια πτυχίου και τα σημεία που πρέπει να επιλυθούν προκειμένου ο υποψήφιος να κριθεί επιτυχής. Η ελάχιστη περίοδος σπουδών για φοιτητές ολικής απασχόλησης ποικίλλει από τρία έως πέντε χρόνια.
Παραπομπές
Κατηγορία:Ακαδημαϊκοί τίτλοι
Ημεροσκοπείον
Το Ημεροσκοπείον (ή και Ημεροσκόπιον ή Αρτεμίσιον ή Διάνιον) ήταν αρχαιοελληνικό εμπορείο και πόλις στην Ιβηρία. Ο Στέφανος ο Βυζάντιος στα Εθνικά του αναφέρει με πηγή το δεύτερο βιβλίο του Αρτεμίδωρου (από τα «Γεωγραφούμενα») ότι ήταν πόλη των Κελτιβήρων την οποία αποίκησαν οι Φωκαείς
Η πόλη φέρεται ότι ιδρύθηκε γύρω στο 600 ΠΚΕ από τους Φωκαείς ναυτικούς στα νότια της Βαλένθιας, πάνω σε χερσόνησο. Η περιοχή αυτή κατοικείτο από την προϊστορική περίοδο και δίπλα στους λόφους βρέθηκαν λείψανα ιβηρικού οικισμού. Παρά τις ανασκαφές που διεξάγονται στην περιοχή δεν έχει επαληθευτεί η ακριβής τοποθεσία της. Αναφέρεται ως ευημερούσα πόλη το 535 ΠΚΕ, αλλά και μετά τη ναυμαχία της Αλαλίας, το 509 ΠΚΕ στην πρώτη συνθήκη της ετρουσκικής τότε Ρώμης και της Καρχηδόνας.
Ο Στράβων αναφέρει το Ημεροσκοπείον και ως Αρτεμίσιον, διότι πάνω στο ακρωτήριο της πόλης ανεγέρθηκε ναός και άγαλμα προς τιμήν της Αρτέμιδας (της Diana των Ρωμαίων). Γι αυτό πιθανολογείται πως η μεταγενέστερη ρωμαϊκή αποικία Dianium (σημ. Dénia, στην επαρχία Αλικάντε της Ισπανίας, ιδρύθηκε στο πρώτο τέταρτο του 1ου αιώνα μ.Χ.) βρισκόταν πάνω από αυτό το φωκαϊκό εμπορείο. Ο Αβιηνός στο Ora maritima 476–77 την αναφέρει ακατοίκητη στα χρόνια του.
Σχετική βιβλιογραφία
Κατηγορία:Αποικίες της Φώκαιας Κατηγορία:Αρχαίες ελληνικές αποικίες στην Ιβηρική Χερσόνησο Κατηγορία:Αρχαίες πόλεις της Ισπανίας
Ταν Σουέ
Ο Ταν Σουέ  (ή Θαν Σουέ) είναι στρατιωτικός από τη Μιανμάρ, δικτάτορας της χώρας από τις 23 Απριλίου 1992 ως τις 30 Μαρτίου 2011.
Γεννήθηκε στις 2 Φεβρουαρίου 1933. Έγινε στρατιωτικός σε ηλικία 20 ετών, έχοντας εργαστεί προηγουμένως στην Ταχυδρομική Υπηρεσία της χώρας. Ανέλαβε Πρόεδρος του Συμβουλίου για την Ειρήνη και την Ανάπτυξη το 1992. Συνδέθηκε με την ανατροπή και σύλληψη του Πρωθυπουργού Κιν Νιουντ, γεγονός που αισθητά επαύξησε την εξουσία του.
Υγεία και οικογένεια
Είναι γνωστό ότι είναι διαβητικός και φημολογείται ότι πάσχει από καρκίνο του εντέρου. Σπάνια κάνει δημόσιες εμφανίσεις Στις 31 Δεκεμβρίου του 2006 έφυγε στη Σιγκαπούρη, όπου υποβλήθηκε σε θεραπεία. Επέστρεψε στη Μιανμάρ έπειτα από δύο εβδομάδες.
Το 2006 διέρρευσαν στο Διαδίκτυο εικόνες από ένα ερασιτεχνικό βίντεο από το γάμο της κόρης του Ταν Σουέ, που προκάλεσε σχόλια για την πολυτέλεια και τη δεξίωση.
Έπειτα από τις πολυήμερες αντικυβερνητικές διαδηλώσεις του 2007 ανεπιβεβαίωτες πληροφορίες ανέφεραν ότι η σύζυγος και τα κατοικίδια του του δικτάτορα έφυγαν από τη χώρα στις 27 Σεπτεμβρίου του 2007 και πήγαν πιθανότατα στο Λάος.
Το 2011 ανέλαβε νέος πρόεδρος ο Θέιν Σέιν και ο Σουέ αποχώρησε και από το αξίωμα του αρχηγού του στρατού.
Παραπομπές
Κατηγορία:Δικτάτορες Κατηγορία:Πραξικοπηματίες Κατηγορία:Στρατιωτικοί
Δαμάσκηνο
Έχει σχήμα ωοειδές ή ελλειψοειδές και χρώμα βαθύ μπλε ή μοβ όταν ωριμάσει. Τρώγεται νωπό ως φρούτο, ή αποξηραμένο χωρίς να αλλοιωθούν τα θρεπτικά του συστατικά. Γίνεται μαρμελάδα, χυμός και χρησιμοποιείται στη ζαχαροπλαστική. Οι καρποί που προορίζονται για ξήρανση μαζεύονται όταν είναι ώριμοι. Στην συνέχεια τοποθετούνται σε ειδικούς κλιβάνους με θερμοκρασία 65-90 βαθμούς Κελσίου.
Η Κίνα είναι πρώτη στον κόσμο σε παραγωγή δαμάσκηνων. Ακολουθούν η Ρουμανία, οι Η.Π.Α και η Σερβία. Στην Ελλάδα η οργανωμένη καλλιέργεια είναι περιορισμένη και γίνεται κυρίως στο βορειότερο τμήμα της χώρας: στη Θεσσαλία και τη Μακεδονία. Το δαμάσκηνο είναι επίσης χαρακτηριστικό προϊόν της Σκοπέλου.
Δείτε επίσης
Κατηγορία:Φρούτα Κατηγορία:Δρύπες
Μάριος Κωνσταντίνου
Ο Μάριος Κωνσταντίνου (γεννημένος στις 14 Ιουλίου 1967 στην Αμμόχωστο της Κύπρου) είναι προπονητής της Ένωσις Νέων Παραλιμνίου. Στο παρελθόν διετέλεσε και ποδοσφαιριστής του Πεζοπορικού της ΑΕΚ Λάρνακας υπό τις οδηγίες της πρώτης θητείας του Ανδρέα Μουσκάλλη. Επίσης αγωνίστηκε στην Ομόνοια Αραδίππου και στον Εθνικό Άχνας έχοντας μόλις μια συμμετοχή με την Εθνική Ανδρών Κύπρου.
Διγενής Ακρίτας Μόρφου
Πήρε την τεχνική ηγεσία του Διγενή την περίοδο 2001-02 στη Β΄ κατηγορία. Την περίοδο 2004-05 -που ήταν και η τελευταία στον πάγκο της Μορφίτικης ομάδας- την ανέβασε στην 5η θέση και την οδήγησε στον τελικό του Κυπέλλου Κύπρου. Αυτό βέβαια κίνησε το ενδιαφέρον του ΑΠΟΕΛ που μετά την παραίτηση του Γέρζι Ένγκελ ήθελε προπονητή, αφήνοντας έτσι τον μέχρι πρότινος γκολκίπερ του Διγενή Σάββα Κωνσταντίνου στο πόστο του.
ΑΠΟΕΛ
Στον ΑΠΟΕΛ διετέλεσε προπονητής μόλις 5 μήνες καθώς δεν μπόρεσε να ανταποκριθεί στις απαιτήσεις των παραγόντων του ΑΠΟΕΛ και τον Νοέμβριο του 2006 αποτέλεσε παρελθόν από την ομάδα της Λευκωσίας. Επόμενος σταθμός της προπονητικής του καριέρας ήταν η ΑΕΚ Λάρνακας.
ΑΕΚ Λάρνακας
Έχοντας παίκτες όπως Ραντουκάν, Μπα και Ολισέ οδήγησε την ομάδα του στον τελικό του κυπέλλου, όπως και τον Διγενή την περασμένη χρονιά, απέναντι στον ΑΠΟΕΛ, την παλιά του ομάδα. Με το ΑΠΟΕΛ να κερδίζει 3-2 στην παράταση με σκόρερ τον Σάσα Γιοβάνοβιτς στο 111' με την ΑΕΚ να έχει διαμαρτυρίες από τη διαιτησία.
Σεζον 2006-07
Καμάλ, Ντε Γκρουτ και οι άλλοι ποδοσφαιριστές που απέκτησε η ΑΕΚ ενθουσίασαν τον κόσμο αφού την έστειλαν στον ημιτελικό όπου αποκλείστηκε από την Ανόρθωση 2-1, 1-1, μέχρι λίγες αγωνιστικές πριν τη λήξη στην 4η θέση και πτώση μέχρι την 7η στη συνέχεια.
2η αγωνιστική
Δεύτερη αγωνιστική και η ΑΕΚ καλείται νωρίς να αποδείξει ότι την φετινή χρονιά θέλει και μπορεί να κάνει την υπέρβαση. Το ρόστερ της άλλωστε δεν αφήνει κανένα άλλο περιθώριο εκτός από το να είναι πρωταγωνίστρια για την φετινή χρονιά. Ήρθαν στην ομάδα ποδοσφαιριστές όπως ο Γιανγκάουσκας, Βόουτερ και Ρέι που προσθέσανε ποιότητα στην ομάδα.
Στην δεύτερη αγωνιστική λοιπόν αντιμετωπίζει την Ομόνοια στο ΓΣΠ και ενώ όλα δείχνουν μετά από πολύ καλή εμφάνιση στα πρώτα 80 λεπτά του παιχνιδιού ότι κάτι έχει αλλάξει η ΑΕΚ επιστρέφει στο ίδιο παρονομαστή. Μέσα σε 10 λεπτά διαλύει ότι έχει κτίσει και ουσιαστικά γίνεται η αρχή του τέλους άλλης μια αποτυχημένης χρονιάς. Ενώ λοιπόν βρίσκεται μπροστά στο σκορ με 2-1 και μόλις δέκα λεπτά πριν την λήξη του αγώνα μένει με 9 ποδοσφαιριστές. Εδώ να αναφέρουμε ότι συμβολή σε αυτό είχε και η εριστική διαιτησία του κ. Καπιτανή αλλά ακέραια την ευθύνη φέρει ο Ρει που εξάντλησε όλα τα περιθώρια υπομονής του εν λόγο ποδοσφαιριστή ο οποίος δέχεται δεύτερη κίτρινη και αποβάλλεται. Η ΑΕΚ χάνει τελικά τον αγώνα με 3-2 και το τέλος του παιχνιδιού βρίσκει τεχνική ηγεσία και ποδοσφαιριστές σε αντίπαλα στρατόπεδα αφού ο κ. Κωνσταντίνου ελέγχει το Ρέι για την ενέργεια του με τον δεύτερο να μην αποδέχεται τον έλεγχο αυτό. Η ανυπαρξία της διοίκησης να στήριξη τον προπονητή της ομάδας και να επιβάλει αυστηρό έλεγχο στους ποδοσφαιριστές δίνει το δικαίωμα της αρχής της υπόσκαψης της τεχνικής ηγεσίας.
3η αγωνιστική
Εκεί που σταμάτησε η ΑΕΚ συνέχισε στο επόμενο αγώνα με αντίπαλο την ΑΕΛ στην Λάρνακα όπου αφήνει άλλους τρεις πολύτιμους βαθμούς να χαθούν και ήδη αρχίζει να χάνει έδαφος στην εκκίνηση. Το ισόπαλο αποτέλεσμα με την ΑΕΛ 2-2 εντείνει την ένταση που επικρατεί μεταξύ τεχνικής ηγεσίας και ποδοσφαιριστών. Ο Μάριος Κωνσταντίνου μακριά από τα φώτα της δημοσιότητας δίνει την παραίτηση του η οποία δεν γίνεται αποδεκτή. Τα σενάρια αντικατάστασης δίνουν και παίρνουν όμως η τότε κατάσταση απλά μεταβίβαζε το πρόβλημα και στην επόμενη αγωνιστική.
4η αγωνιστική
Στο παιχνίδι με την Δόξα, την τέταρτη αγωνιστική, η τεχνική ηγεσία δίνει και επίσημα την παραίτηση της η οποία είναι αμετάκλητη αφού οι ποδοσφαιριστές δεν ακούν πλέον στις οδηγίες της και κάνουν ότι είναι δυνατό για να φύγει ο συγκεκριμένος προπονητής. Να παρατηρήσουμε εδώ πως ακόμη και εδώ η ΑΕΚ χωρίζεται σε δύο στρατόπεδα ποδοσφαιριστών με τους μεν να θέλουν το Μάριο Κωνσταντίνου και τους δεν να επιζητούν την παραίτηση του. Χαρακτηριστικό είναι το γεγονός ότι κάθε φορά που η ΑΕΚ σκόραρε η «άλλη ΑΕΚ» σκόραρε κατά της ομάδας μας φέρνοντας το παιχνίδι στα ίσα. Δικαιολογημένη η αντίδραση του κόσμου που όπως συνήθως ρίχνει το φταίξιμο στον προπονητή.
Σε δηλώσεις του ο Μάριος Κωνσταντίνου ανέφερε πως φεύγει πικραμένος από την ΑΕΚ όχι τόσο για την στάση κάποιων ποδοσφαιριστών αλλά για την στάση κάποιων διοικούντων που δεν τον ήθελαν στην ομάδα. Την περίοδο εκείνη δεν είχαμε αναφέρει κάτι και προσπαθήσαμε να κρατήσουμε χαμηλούς τόνους προς το συμφέρον της ομάδας. Εδώ τελειώνει και μία περίοδος υπό την καθοδήγηση του Μάριου Κωνσταντίνου ο οποίος πηγαίνει στην ΕΝΠ και αφήνει πίσω του ότι έκτισε από την αρχή της περιόδου. Ήδη το κλίμα είναι πολύ βαρύ αφού οι απώλειες βαθμών έχουν ήδη στοιχίσει στη ομάδα αφήνοντας την πολύ πίσω από τους αρχικούς στόχους στο πρωτάθλημα.
Κατηγορία:Ποδοσφαιριστές Εθνικής Κύπρου Κατηγορία:Κύπριοι προπονητές ποδοσφαίρου Κατηγορία:Κύπριοι ποδοσφαιριστές Κατηγορία:Ποδοσφαιριστές Εθνικού Άχνας Κατηγορία:Ποδοσφαιριστές ΑΕΚ Λάρνακας Κατηγορία:Προπονητές ποδοσφαίρου ΑΕΚ Λάρνακας Κατηγορία:Προπονητές ποδοσφαίρου Ένωσις Νέων Παραλιμνίου Κατηγορία:Μέσοι ποδοσφαιριστές Κατηγορία:Ποδοσφαιριστές Πεζοπορικού Λάρνακας Κατηγορία:Ποδοσφαιριστές Ομόνοιας Αραδίππου Κατηγορία:Προπονητές ποδοσφαίρου ΑΠΟΕΛ Κατηγορία:Προπονητές ποδοσφαίρου Διγενή Ακρίτα Μόρφου Κατηγορία:Προπονητές ποδοσφαίρου Άρη Λεμεσού Κατηγορία:Προπονητές ποδοσφαίρου Αλκής Λάρνακας Κατηγορία:Προπονητές ποδοσφαίρου Δόξας Κατωκοπιάς Κατηγορία:Προπονητές ποδοσφαίρου Ολυμπιακού Λευκωσίας
Νικήτας Βενιζέλος
Ο Νικήτας Βενιζέλος (1930 - 2020) ήταν Έλληνας πολιτικός και εφοπλιστής.
Βιογραφία
Γεννήθηκε στην Αθήνα τον Ιούλιο του 1930 και ήταν γιος του Κυριάκου Βενιζέλου, πρωτότοκου γιου του Ελευθερίου Βενιζέλου, και της Μαρίκας Ρούσσου , κόρης του εκ Λέρου μεγαλοεφοπλιστή Νικήτα Ρούσσου. Σπούδασε οικονομικά και διοικητικές επιστήμες στη Γαλλία και τις ΗΠΑ και ασχολήθηκε με ναυτιλιακές επιχειρήσεις, που κληρονόμησε από την μητέρα του.
Με την εγκαθίδρυση της Χούντας στην Ελλάδα εγκαταστάθηκε στο εξωτερικό από όπου οργάνωσε αντιστασιακό κίνημα κατά της Δικτατορίας. Φρόντισε το πλήρωμα του αντιτορπιλικού Βέλος, που το Μάιο του 1973 στασίασε ενώ βρισκόταν σε άσκηση του ΝΑΤΟ και κατέφυγε στην Ιταλία, προσλαμβάνοντας πολλά από τα μέλη του στα καράβια του, γι' αυτό και του απενεμήθη παράσημο από το ελληνικό Κράτος μετά την πτώση της Χούντας. Κατά τη διάρκεια της Χούντας επέστρεψε κρυφά στην Ελλάδα, μαζί με τον Γραμματέα του και μετέπειτα Υπουργό ΥΜΕ Κώστα Μπαντουβά, προετοιμάζοντας Επανάσταση από την Κρήτη και εφοδιάζοντας με όπλα τους Κρητικούς, που αγόρασε ο ίδιος από τον Καντάφι αλλά οι κινήσεις τους προδόθηκαν και αναγκάστηκαν μεταμφιεσμένοι να διαφύγουν και πάλι στο εξωτερικό.
Επιστροφή και πολιτική σταδιοδρομία
Είχε παντρευτεί δύο φορές και απέκτησε οκτώ παιδιά, δύο αγόρια, τον Κυριάκο και τον Ιωάννη και 6 κορίτσια. Η δεύτερη σύζυγός του Κέιτι Άνταμς είναι απόγονος του Προέδρου των ΗΠΑ Τζον Άνταμς. Μέχρι το 2002 είχε στην ιδιοκτησία του το πατρικό σπίτι των Βενιζέλων στη Χαλέπα Χανίων, το οποίο αγοράστηκε από το ελληνικό δημόσιο και λειτουργεί σαν Μουσείο.
Βιβλιογραφία
Νικητας Κατηγορία:Βουλευτές Χανίων Κατηγορία:Βουλευτές Α΄ Αθηνών Κατηγορία:Βουλευτές εκλεγμένοι με την Πολιτική Άνοιξη Κατηγορία:Βουλευτές εκλεγμένοι με την Ένωση Δημοκρατικού Κέντρου Κατηγορία:Αντιδικτατορικός αγώνας
Αδοβογιόνα η Πρεσβύτερη
Η Αδοβογιόνα η Πρεσβύτερη (άκμασε π. 90-50 π.Χ.) ήταν μία από τις παλλακίδες τού Μιθριδάτη ΣΤ΄ τού Πόντου.
Βιογραφία
Καταγόταν από τους Γαλάτες της Μ. Ασίας. Ήταν κόρη τού Δειοτάρου ευγενούς Κέλτη. Αδελφός της ήταν ο Βρογίταρος βασιλιάς της Γαλατίας στη Μ. Ασία, από τη φυλή των Τολιστοβογίων. Εξάδελφός της ήταν ο Δειόταρος ο Φιλορωμαίος, τετράρχης των Τολιστοβιγίων και βασιλιάς της Γαλατίας, πατέρας της Αδοβαγιόνας της Νεότερης.
Η Αδοβογιόνα αρχικά παντρεύτηκε τον Μηνόδοτο, πλούσιο πατρίκιο από την Πέργαμο. Κάποια στιγμή η Αδοβογίνα σε ένα συμπόσιο κινδύνευσε να δηλητηριαστεί, αλλά σώθηκε και έγινε ερωμένη τού Μιθριδάτη ΣΤ΄ τού Πόντου.
Οικογένεια
Αργότερα έγινε παλλακίδα τού Μιθριδάτη ΣΤ΄ τού Πόντου και με αυτόν είχε τέκνα:
Πηγές
Κατηγορία:Βασίλισσες και Πριγκίπισσες του Πόντου Κατηγορία:Γαλάτες (Μικρά Ασία)
Αντόνι Λάνγκε
Ο Αντόνι Λάνγκε (πολωνικά: Antoni Lange) (1863-17 Μαρτίου 1929) ήταν Πολωνός ποιητής, φιλόσοφος, πολύγλωσσος (15 γλώσσες), συγγραφέας, πεζογράφος, επιστήμονας-συγγραφέας, δημοσιογράφος και μεταφραστής. Ήταν εκπρόσωπος του πολωνικού Παρνασσισμού και Συμβολισμού και θεωρείται επίσης ότι ανήκε στο Παρακμιακό Κίνημα. Επίσης, ήταν ειδικός στο Ρομαντισμό, τη γαλλική λογοτεχνία και εκλαϊκευτής των ανατολικών πολιτισμών. Το πιο δημοφιλές μυθιστόρημά του είναι η Μιράντα.
Μετέφρασε Άγγλους, Γάλλους, Ούγγρους, Ιταλούς, Ισπανούς, Ινδούς, Αμερικανούς, Σέρβους, Αιγύπτιους και Ανατολικούς συγγραφείς στα πολωνικά και Πολωνούς ποιητές στα γαλλικά και αγγλικά. Επίσης, ήταν ένας από τους αρχικούς ποιητές του κινήματος της Νέας Πολωνίας. Το έργο του συχνά συγκρίνεται με του Στεφάν Μαλαρμέ και του Λεκόντ ντε Λιλ.
Ο Λάνγκε ήταν θείος του ποιητή Μπολέσουαφ Λέσμιαν.
Ζωή
Ο Λάνγκε γεννήθηκε στη Βαρσοβία, στην πατριωτική εβραϊκή οικογένεια του Χένρικ Λάνγκε (1815-1884) και της Ζόφια, το γένος Άιζενμπαουμ (1832-1897). Ο πατέρας του έλαβε μέρος στη Νοεμβριανή Εξέγερση κατά του ρωσικού διαμελισμού της Πολωνίας. Ήταν θαυμαστής της ρομαντικής λογοτεχνίας και των ιδανικών της. Ο Αντόνι Λάνγκε γράφτηκε στο Πανεπιστήμιο της Βαρσοβίας, αλλά γύρω στο 1880 αποβλήθηκε για την πατριωτική του δραστηριότητα από τον τσαρικό αντιβασιλέα Απούχτιν που διοικόυσε το πανεπιστήμιο εκείνη την εποχή. Συντηρήθηκε οικονομικά ως δάσκαλος, αλλά επίσης δημοσίευσε ποίηση με τα ψευδώνυμα Ναπιέρσκι και Αντόνι Βζέσιεν. Αποφάσισε να σπουδάσει στο Παρίσι, όπου συνάντησε νέες τάσεις στη λογοτεχνία, τη φιλοσοφία και την τέχνη. Στη Γαλλία εξοικειώθηκε με τις θεωρίες του Ζαν-Μαρτέν Σαρκό, καθώς και τον Πνευματισμό, την παραψυχολογία, τη φιλοσοφία του Άρτουρ Σοπενχάουερ και του Φρίντριχ Νίτσε, τις ανατολίτικες θρησκείες, την ευρωπαϊκή και ανατολική λογοτεχνία και τη σύγχρονη λογοτεχνική ανάλυση. Έλαβε μέρος στις λογοτεχνικές συναντήσεις του Στεφάν Μαλαρμέ.
Ο Λάνγκε επέστρεψε στην πατρίδα του μετά την επιστροφή της Πολωνίας στην ανεξαρτησία και έγινε ένα από τα πιο γνωστά μέλη της Εταιρείας Συγγραφέων και Δημοσιογράφων της Βαρσοβίας (Warszawskie Towarzystwo Literatów i Dziennikarzy), ο πρόδρομος της Πολωνικής Ακαδημίας Λογοτεχνίας που ιδρύθηκε το 1933. Οι Μπολέσουαφ Πρους, Γιούλιαν Οχορόβιτς και Λάνγκε ήταν οι πρώτοι Πολωνοί πνευματιστές. Νοίκιασε ένα διαμέρισμα στην Οδό Νόβι Σφιατ μαζί με τον Βουαντίσουαφ Ρέιμοντ, έναν Πολωνό συγγραφέα και νικητή του Βραβείου Νόμπελ του 1924. Ο Στανίσουαφ Μπζοζόφσκι αποκάλεσε τον Λάνγκε ένα πραγματικό και όχι συχνά ευρωπαϊκό μυαλό και ο Γιούλιαν Τούβιμ τον αποκάλεσε αυθεντία της στοχαστικής ποίησης. Κατά τη διάρκεια αυτής της περιόδου, ο Λάνγκε ήταν μέλος της Εταιρείας Πολωνών Συγγραφέων και Δημοσιογράφων. Ωστόσο, με την απότομη αύξηση της δημοτικότητάς του ως ποιητή τα ποιήματά του έγιναν πιο σκεπτικιστικά, απαισιόδοξα και ερμητικά. Το κύριο θέμα των ποιημάτων αυτής της περιόδου ήταν η αίσθηση της απομόνωσης και της παρεξήγησης από το πλήθος.
Στις αρχές του 20ού αιώνα αποχώρησε από τη δημόσια ζωή και έγινε μόνος και ξεχασμένος. Συγκέντρωσε τα τελευταία του ποιήματα σε τετράδια και δεν επέτρεψε ποτέ σε κανέναν να τα δημοσιεύσει.
Το κύρος του Λάνγκε ως συγγραφέα υπονομεύτηκε από μια νέα γενιά αβάν-γκαρντ. Πέθανε σε απομόνωση, εξαθλίωση και αφάνεια στη Βαρσοβία το 1929. Δεν παντρεύτηκε ποτέ και δεν είχε παιδιά.
Ο Λάνγκε ήταν φίλος των Στεφάν Μαλαρμέ, Γιαν Κασπρόβιτς και Στανίσουαφ Πσιμπισέφσκι.
Υπάρχουν μόνο δύο πορτρέτα του Λάνγκε, ένα από αυτά ζωγραφίστηκε από τον Στανίσουαφ Βισπιάνσκι το 1890.
Εξωτερικοί σύνδεσμοι
Κατηγορία:Πολωνοί ποιητές Κατηγορία:Πολωνοί συγγραφείς Κατηγορία:Πολωνοί μυθιστοριογράφοι Κατηγορία:Πολωνοί φιλόσοφοι Κατηγορία:Πολωνοί συγγραφείς επιστημονικής φαντασίας Κατηγορία:Πολωνοί συγγραφείς μυστηρίου Κατηγορία:Πολωνοί μεταφραστές Κατηγορία:Πολωνοί γλωσσολόγοι Κατηγορία:Πολωνοί ανατολιστές Κατηγορία:Εβραίοι συγγραφείς Κατηγορία:Εβραίοι φιλόσοφοι Κατηγορία:Συμβολιστές ποιητές Κατηγορία:Αποκρυφιστές Κατηγορία:Ενταφιασμοί στο Κοιμητήριο Ποβόνσκι
Πατριάρχης Βενιαμίν
Ο Βενιαμίν (κατά κόσμον Ψωμάς ή Κυριακού, 1871 - 17 Φεβρουαρίου 1946) ήταν Οικουμενικός Πατριάρχης Κωνσταντινουπόλεως από τις 18 Ιανουαρίου 1936 έως τις 17 Φεβρουαρίου 1946.